#### [Anexa 5.2.2 - Invitația de participare (SCI)](#Anexe)

Proiectul privind Învățământul Secundar (ROSE)

Schema de Granturi pentru Universităţi

Beneficiar: Universitatea Babeș-Bolyai din Cluj Napoca - FSPAC

Titlul subproiectului: Mindspark Summer School Junior (MSS-FSPAC)

Acord de grant AG 308/SGU/PV/III din 18.06.2020

*27.07.2021, Cluj-Napoca*

INVITAȚIE DE PARTICIPARE

(SERVICII DE CONSULTANȚĂ - SELECȚIA CONSULTANȚILOR INDIVIDUALI-activități team-building)

**Denumirea Sarcinii:** *serviciilor de consultanță, activități team-building, în cadrul programului de vară desfășurat în perioada 23.08 - 05.09.2021*

**Referinta**: *poziția 2 din planul de achiziții*

**Introducere**

În baza Acordului de Grant nr. 308/SGU/PV , încheiat cu Ministerul Educației (ME) - Unitatea de Management al Proiectelor cu Finanțare Externă (UMPFE), Universitatea Babeș-Bolyai, Facultatea de Științe Politice, Administrative și ale Comunicării a accesat în cadrul Schemei de Granturi Competitive pentru Universități, Programe de Vară de Tip Punte (SGCU-PV) derulate în cadrul Proiectul privind Învățământul Secundar - ROSE pentru implementarea subproiectului Mindspark Summer School Junior (MSS-FSPAC) și intenționează să utilizeze o parte din fonduri pentru achizitia de servicii de consultanta pentru activitati de team-building pe parcursul programului de vară.

Informaţii suplimentare referitoare la serviciile solicitate sunt menţionate în “Termenii de referinţă” anexaţi.

Universitatea Babeș-Bolyai, Facultatea de Științe Politice, Administrative și ale Comunicării invită consultanți eligibili (”Consultanți”) să-și exprime interesul de a participa la competiție în vederea prestării Serviciilor. Consultanții interesați vor transmite informații prin care să demonstreze că dețin calificările solicitate și experiență relevantă pentru a presta serviciile.

Va fi selectat 1 consultant în conformitate cu metoda *Selecția Consultanților Individuali* definită în *Ghidul de implementare*, parte a *Manualului de granturi*, publicat pentru Schema de granturi Competitive pentru Universități, Programe de Vară de Tip Punte (SGCU-PV) din cadrul Proiectului privind Învățământul Secundar – ROSE, pe site-ul www.proiecte.pmu.ro/ROSE/.

**Criterii de Calificare și Selecție**

Competenţele minime solicitate din partea Consultantului sunt următoarele:

* *studii superioare demosntrate cu diplomă de licență*;
* *cunostinţe operare PC;*
* *minimum 3 ani de experiență în activități de voluntariat*
* *minimum 2 ani de activități pentru studenți (team-building, proiecte)*
* *experiență în organizarea de activități de tip școli de vară*

\*Notă: Competenţele minime sunt cerințe minime obligatori și nu vor fi punctate pentru selecția/departajarea candidaților.

*Competențe care constituie avantaje în procesul de selecție a Consultantului:*

* *cunoașterea locului de desfășurare a școlii de vară;*
* *cunoaștere campusurilor UBB;*

Candidatul care obţine punctajul cel mai bun în urma aplicării criteriilor de mai jos, va fi invitat pentru negocierea contractului.

|  |  |  |
| --- | --- | --- |
|  | **CRITERII** | **PUNCTAJ MAXIM POSIBIL**  |
| 1. | Intre 3 si 4 ani de experiență în activități de voluntariat: 14 puncte; mai mult de 4 ani de experiență în activități de voluntariat: 20 de puncte  | 20 puncte |
| 2. | Candidatul este absolvent al FSPAC, UBB Cluj-Napoca: 10 puncteCandidatul nu este absovent de FSPAC:  20 de puncte  | 20 puncte |
| 3 | Candidatul are experiență în cadrul activităților pentru studenți:Intre 2 si 3 ani – 10 puncte Peste3 ani – 20 de puncte  | 20 puncte |
| 4. | Candidatul are experiență în organizarea de activități de tip școală de vară:1 proiect studențesc sau educațional – 15 puncte;2 proiecte studențești sau educaționale – 25 puncte;3 sau mai multe proiecte studențești sau educaționale – 30 puncte. | 30 puncte |
|  | **Punctaj maxim total** | **100 puncte** |

**Conflict de interese**

În conformitate cu prevederile Ghidului Consultantului al Băncii Mondiale[[1]](#footnote-1), consultanții au obligația să ofere consiliere profesională, obiectivă şi imparţială şi în orice moment să asigure clientul Universitatea Babeș-Bolyai, Facultatea de Științe Politice, Administrative și ale Comunicării împotriva oricărui risc ce-i poate afecta interesele, fără să aibă în vedere lucrări viitoare, iar în prestarea serviciilor de consultanţă trebuie să evite orice conflict cu alte sarcini sau cu propriile interese. Consultanţii nu vor fi angajaţi pentru sarcini care ar fi în conflict cu obligaţii anterioare sau curente faţă de alţi clienţi, sau care i-ar pune în poziţia să nu-şi poată exercita sarcinile în cel mai bun interes al Beneficiarului de grant.

**Prezentarea Scrisorilor de interes**

Consultanții interesați sunt invitați să depună o Scrisoare de Interes (Conform model Anexa), însoțită de CV . Pentru a valida informațiile prezentate în CV, se vor atașa documente justificative *copie ultimul an de studiu, adeverință student, pachet proiecte educaționale*  care să ateste modul de îndeplinire a Criteriilor de Calificare și Selecție.

Toate documentele menționate anterior se transmit în formă scrisă la adresa de mai jos (în original, sau prin poştă, sau prin fax, sau prin e-mail) până la data de 04 August 2021

Informaţii suplimentare pot fi obţinute la adresa de mai jos:

Denumire achizitor: Universitatea Babeș-Bolyai, Facultatea de Științe Politice, Administrative și ale Coumunicării

În atenția: Asistent director, Ionuț Cătălin Hădadea

E-mail: hadadea@fspac.ro

1. Paragraful 1.9 din *„Ghidul privind selecţia şi angajarea consultanţilor în cadrul Împrumuturilor acordate de către Banca Internațională pentru Reconstrucție și Dezvoltare și Creditelor IBRD și Granturilor acordate de Asociația de Dezvoltare Internațională IDA*” publicat de către Bancă în *ianuarie 2011* (revizuit în *Iulie 2014*) , numit „Ghidul Consultantului”. [↑](#footnote-ref-1)